BEAUTY ระส่ำหนัก! นักลงทุนเทขายระนาวฉุดหุ้นร่วงอีกครึ่งฟลอร์เสี่ยงหลุด 7 บาท
BEAUTY ระส่ำหนัก! นักลงทุนเทขายระนาวฉุดหุ้นร่วงอีกครึ่งฟลอร์เสี่ยงหลุด 7 บาท ล่าสุด ณ เวลา 10.18 น. อยู่ที่ระดับ 7.35 บาท ลบ 1.75 บาท หรือ 19.23% สูงสุดที่ระดับ 8.25 บาท ต่ำสุดที่ระดับ 7.25 บาท มูลค่าซื้อขาย 2.81 พันล้านบาท
5 ก.ค. 2561

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 10.18 น. อยู่ที่ระดับ 7.35 บาท ลบ 1.75 บาท หรือ 19.23% สูงสุดที่ระดับ 8.25 บาท ต่ำสุดที่ระดับ 7.25 บาท มูลค่าซื้อขาย 2.81 พันล้านบาท

ทั้งนี้ ราคาหุ้น BEAUTY ยังคงถูกกระหน่ำขายอย่างหนักต่อจากวานนี้ที่ปิดที่จุดต่ำสุดระหว่างวัน (Floor) ที่ระดับ 9.10 บาท จากความกังวลผลประกอบการไตรมาส 2/2561 หลังผู้บริหารออกมายอมรับว่าผลการดำเนินงานในช่วงไตรมาส 2/61 จะออกมาต่ำกว่าที่คาดการณ์เอาไว้ ขณะที่วันนี้ราคาหุ้น BEAUTY ยังคงปรับตัวลดลงอย่างต่อเนื่องจากแรงเทขายจนทำจุดต่ำสุดที่ระดับ 7.25 บาท ทำให้มีแนวโน้มที่ราคา BEAUTY จะถูกแรงเทขายจนหลุดระดับ 7 บาทในวันนี้